НАРОДНО ЧИТАЛИЩЕ “НАРОДНИ БУДИТЕЛИ 1926”

Доклад

За осъществените читалищни дейности в изпълнение на Програмата за дейността на читалището през 2019г.

Дълбоката взаимовръзка с миналото, с традициите, с образователния процес, културата е в основата на авторитета на читалищата и тяхното легитимиране пред обществото. През своята дълга история, читалището в село Сапарево, община Сапарева баня има своята завоювана позиция за работа в подкрепа на общността и през годините е спечелило доверието на хората. Уникален е неговият потенциал да насърчава и да укрепва обществото, залагайки на здравите български традиции.

Читалището се уповава на своите корени като национална, социална, културна, образователна и информационна организация и отговаря на предизвикателствата на днешния свят.

 Основните цели и приоритети в читалищната дейност са регламентирани и произтичат от Закона за народните читалища и от общинската културна политика, осъществяваща се на основание на действащата нормативна уредба и отразена в Общинския културен календар. Те са насочени към обогатяване на културния живот в общината и удовлетворяване потребностите на гражданите чрез :

- развиване и обогатяване на културния живот, социалната и образователна дейност в града;

- запазване и предаване на обичаите и традициите на българския народ;

- възпитаване и утвърждаване на националното самосъзнание и културната идентичност;

- активизиране на партньорското участие на читалището и на общината в разработването и реализирането на проекти, свързани с външно финансиране на читалищната дейност;

 - разширяване на сътрудничеството и партньорството между читалището и образователните заведения, неправителствени организации и сдружения, медии и др.;

- изграждане и развиване на ценностната система у младежите и децата

- осигуряване на достъп до информация и комуникация;

За реализиране на своите цели, читалището извършва различни дейности – урежда и поддържа библиотека; предоставя компютърни и интернет услуги; развива и подпомага любителското и художествено творчество; организира празненства, концерти, чествания; събира и разпространява знания за родния край и др

I. ДЕЙНОСТИ И МЕРОПРИЯТИЯ

 Дейностите и мероприятията, осъществявани през изминалата 2019 г. в читалището в село Сапарево са разнообразни.Предлаганият културен продукт се стреми да задоволява културно-информационните потребности и интереси на населението в селото.

БИБЛИОТЕЧНА ДЕЙНОСТ

Една от най-важните и основна задача пред Читалището е уреждането и поддържането на библиотека, чиято мисия е да бъде посредник между информацията и отделния потребител.

Нашето читалище разполага с добре уредена читалищната библиотека – в която работи един библиотекар със завършено образование “Бакалавър” –от УНИБИТ – специалност “Библиотекознание и Библиография с около 30 годишен опит.

Необходимо е попълването на библиотечния фонд с нова литература от различни отрасли: педагогика, право, физика, химия, техника, художествена и детска литература. .

Организирани и проведени са 5 мероприятия за работа с книгата в различни възрастови групи, свързани с различни празници и обичаи; годишнини на поети, писатели и велики личности.

ЛЮБИТЕЛСКО ХУДОЖЕСТВЕНО ТВОРЧЕСТВО

Постоянно действащите колективи са 3 на брой

1. Женска група за автентичен фолклор

2. Детска фолклорна група

3. Клуб за народни танци и хора

През изминалата година колективите към читалището взеха участие на много национални и общински фестивали, където бяха отличени с грамоти и медали.

ЧЕСТВАНИЯ и ПРАЗНЕНСТВА

19 февруари- Най- величавият и най-трагичен ден на българите. Обесването на Васил Левски

3 март- освобождението на България

Бабинден

Трифон Зарезан

Баба Марта

Ден на самодееца

Лазаровден

Цветница

Великден

Конкурс за най-шарено яйце

- Седмица на детската книга и изкуства за деца

- Световен ден на книгата

 - Земляческа- среща събор

 - Ден на съединението

- Коледа

ПРЕДОСТАВЯНЕ НА КОМПЮТЪРНИ И ИНТЕРНЕТ УСЛУГИ.

Библиотеката е оборудвана с 1 брой компютър и безплатен интернет, което осигурява лесен и равнопоставен достъп до информация, знания, комуникации и електронни услуги на гражданите

 Читалищен секретар :Спаска Кудева